Set Penggambaran “Kingdom: Ashin Of The North” Terbakar, Tiada Kecederaan Dilaporkan
Insiden kebakaran telah berlaku di set penggambaran siri Netflix, Kingdom: Ashin of the North.  Sebuah istana di Set Terbuka Gaeun yang terletak di Wilayah Gyeongsang Utara terbakar pada 7 Januari jam 1:42 petang waktu tempatan. Api dapat dipadamkan sepenuhnya selepas satu jam. Kebakaran itu berpunca sewaktu krew Kingdom cuba untuk mencairkan salji dengan menggunakan lampur obor.  Sumber dari Kingdom menjelaskan, “Api itu tercetus ketika proses mencairkan salji, dan tiada yang cedera. Kami kembali menjalani penggambaran setelah pemeriksaan menyeluruh dibuat terhadap set tersebut. Kami akan memastikan keselamatan di set penggambaran.” “Api itu tercetus ketika proses mencairkan salji, dan tiada yang cedera. Kami kembali menjalani penggambaran setelah pemeriksaan menyeluruh dibuat terhadap set tersebut. Kami akan memastikan keselamatan di set penggambaran.” Kebakaran bermula diluar istana sebelum merebak ke bahagian dalam. Sebahagian dari istana telah musnah semasa proses memadamkan api, dan sembilan jentera bomba telah dihantar ke lokasi.  Kingdom: Ashin of the North adalah episod khas untuk karakter Ashin, dan lanjutan dari Kingdom musim kedua. Siri tersebut dibintangi Jun Ji Hyun sebagai Ashin dan Park Byung Eun sebagai Min Chi Rock. Penggambaran telah bermula pada Ogos 2020, dan dijangka tayang pada tahun ini.